
Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: Площадка за третиране на отпадъци в гр. Брусарци, с оператор „Транс метал” ООД,          гр. Монтана
Дата на извършване на проверката: 05.07.2017 г.

Място на извършване на проверката: гр. Брусарци, УПИ II – 12, кв. 22 по плана на                 гр. Брусарци 
Проверени компоненти и фактори на околната среда:

· Отпадъци 
· Въздух
Цели на проверката:
Провеждане на планов текущ контрол по фактори и компоненти на околната среда за изпълнение изискванията на:

· Закон за управление на отпадъците (ЗУО) и условията в Разрешително за дейности с отпадъци, издадено от директора на РИОСВ-Монтана;
· Наредба № 1 за реда и образците, по които се предоставя информация за дейностите по отпадъците, както и реда за водене на публични регистри;
· Наредба за изискванията за третиране и транспортиране на производствените и на опасните отпадъци;
· Наредба за излезли от употреба моторни превозни средства (Наредба ИУМПС);
· Наредба за излязлото от употреба електрическо и електронно оборудване (ИУЕЕО);
·  Наредба за батерии и акумулатори и за негодни за употреба батерии и акумулатори (Наредба НУБА);
· Наредба за изискванията за третиране на излезли от употреба гуми (Наредба за ИУГ);
· Закона за чистотата на атмосферния въздух (ЗЧАВ).
Извършени дейности:
С писмо на РИОСВ – Монтана, операторът е уведомен за датата на проверката, към което е приложена Заповед № РД-204/04.07.2017 г. на директора на РИОСВ – Монтана за извършване на комплексна проверка на място на обект: Площадка за третиране на отпадъци в гр. Брусарци, с оператор „Транс метал” ООД, гр. Монтана 
На 05.07.2017 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2017 г. и Заповед № РД-204/04.07.2017 г. на директора на РИОСВ – Монтана се извърши проверка на обекта и беше съставен Констативен протокол № КПКД-57/05.07.2017 г.

Проверени са:
· Складове и площадки за събиране, съхранение и третиране на отпадъци
· Документи и данни, свързани със законовите и подзаконови нормативни актове по околна среда

Констативна част:
Основната дейност на дружеството на площадката е третиране на отпадъци. 
1. Фактор „Отпадъци”
Дружеството притежава безсрочно разрешително за дейности по третиране на отпадъци, издадено от директора на РИОСВ – Монтана, в което проверената площадка е включена под № 3.
Отпадъците се приемат на обособена бетонирана площадка. Тегловното им измерване се извършва на механичен кантар и по документи. От януари 2017 г. на площадката се приемат само отпадъци от черни метали и ИУМПС. Наличните към момента на проверката отпадъци се съхраняват разделно по видове, на обособени и обозначени с кода и вида на отпадъците открити бетонирани площадки и в закрит фургон в метални контейнери . На площадката не се извършва разглобяване на ИУМПС и ИУЕЕО (налични от 2016 г.). Предават  се цели на „Метбол 2000“ ООД, гр. Монтана. С цел намалява на размера и обема на металните отпадъци при необходимост се извършва предварителното им третиране - рязане с газ-кислороден резач.
При приемане и предаване на метални отпадъци се попълват изискващите се документи – ПИС, договори и декларации за произход. При приемането на ИУМПС се издават удостоверения, необходими за прекратяване регистрацията на МПС. Има въведана компютърна информационна система за отчитане и контрол на издадените удостоверения. 
Отпадъците са предавани за последващо третирате на фирма, притежаваща разрешение по     чл. 35 от Закона за управление на отпадъците за дейности с отпадъци въз основа на сключен писмен договор. Осигурено е 24-часово видеонаблюдение. На площадката се води ежемесечна отчетност за количествата приети и предадени отпадъци в заверени от РИОСВ – Монтана отчетни книги за отпадъците.

2. Компонент „Въздух”
На площадката дружеството извършва само дейност по съхраняване на отпадъци до предаването им за последващо третиране. Не се извършват дейности по разглобяване на ИУМПС и ИУЕЕО, включително на тези, съдържащи флуорсъдържащи парникови газове и озоноразрушаващи вещества. На площадката не се събират и няма налични количества на ИУГ. Дейността на дружеството не подлежи на контрол по отношение изискванията на Регламент (EO) №1005/2009 и Регламент (EС) №517/2014.
Заключение:
Операторът е изпълнил задълженията, които има в съответствие с екологичното законодателство по фактор „Отпадъци” и компоненти „Въздух”.
От извършената проверката няма дадени предписания.

Приоритети за последваща контролна дейност:

· Законосъобразно управление на отпадъците – контрол по изпълнение на задълженията на оператора, вменени му в ЗУО и условията в Разрешителното за дейности с отпадъци.
· Законосъобразно управление на въздуха.

